(41) Daphne

(41) Daphne is en Asteroid ut den Hööftgördel. Mit en Exzentrizität vun mehr as 0,3 un en Bahnnegen vun ruchweg 18° gegen de Ekliptik wiest he en ungewöhnliche Ümloopbahn op. Mit sien Dörmeter vun mehr as 200 km tellt he to de gröttsten Asteroiden vun’n Hööftgördel. De Asteroid driggt den Naam vun Daphne, en Nymphe ut de greeksche Mythologie.

 Utforschen 
(41) Daphne is an’n 22. Mai 1856 vun den düütsch-franzööschen Astronom Hermann Goldschmidt in Paris opdeckt worrn. Verkehrte Bereken vun sien Ümloopbahn hebbt to’t Opdecken vun (56) Melete föhrt, de toeerst as en tweet Sichten vun (41) Daphne ansehn weern.

1999 hett de Asteroid dree Steerns verdeckt. Tosamen mit en wietere Verdecken ’n beten later dat Johr geev dat Henwiesen, dat (41) Daphne en elliptische Form vun ruchweg 213 × 160 km opwiestThuillot u. a.: Astrometric parameters of asteroids from stellar occultations, 1999. De Lichtkurven düden op en unregelmatige Form hen. Mit Teleskopen is de Asteroid vun de Eer ut al mehr as tweedusend mol beobacht worrn.

 Maand 
An’n 28. März 2008 is künnig maakt worrn, dat en Maand üm Daphne opdeckt worrn is, de de vörlöpige Beteken S/2008 (41) 1 kregen hett. De Opdecken baseert op Ünnersöken vun Lichtkurven vun verschedene Steernwachten. Dorna hett de Maand en Dörmeter vun knapp 2 kmWm. Robert Johnston: (41) Daphne, wat en bannig extreme Relatschoon twüschen de Grötten vun Asteroid un Maand dorstellt. De grote Halfass vun den Maand warrt mit ruchweg 405 km angeven. För een Ümloop bruult he ’n  beten mehr as een Dag.

 Kiek ok 
 List vun de Asteroiden

 Borns 

Daphne